**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov.

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti | X |  |  |
| 6. Vplyv na manželstvo, rodičovstvo a rodinu | X |  |  |

**A.3. Poznámky**

Cieľom návrhu zákona je úprava podmienok poskytovania príspevku na bývanie, ako aj jeho výšky v rámci pomoci v hmotnej núdzi a nastavenie úpravy valorizačného mechanizmu v prípade pomoci v hmotnej núdzi. Predmetným opatrením sa zabezpečí skoršia reakcia na úpravu súm životného minima, ktoré reaguje na rast životných nákladov nízkopríjmových domácností a čiastočne sa tým zmiernia nepriaznivé dôsledky zvýšenej miery inflácie v tomto roku. Navrhované zmeny budú mať pozitívny sociálne vplyvy avšak negatívny vplyv na rozpočet verejnej správy. Celkový vplyv na rozpočet verejnej správy v roku 2023 sa v dôsledku zavedenia vyššie uvedených zmien predpokladá v objeme cca 9,5 mil. eur, z toho úprava podmienok príspevku na bývanie cca 6,1 mil. eur a jednorazové posunutie valorizácie súm pomoci v hmotnej núdzi cca 3,4 mil. eur.

Zvýšenie súm minimálneho dôchodku zakladá negatívny vplyv na rozpočet verejnej správy, ktorý nie je zabezpečený v rozpočte verejnej správy na rok 2023. Na základe údajov o vyplácaných dôchodkových dávkach k 31. 12. 2022 sa predpokladá, že zvýšením násobkov životného minima na účely určenia súm minimálneho dôchodku sa zvýši počet poberateľov minimálneho dôchodku v roku 2023 o približne 64 tis. osôb mesačne a v nasledujúcich rokoch 2024 až 2026 o približne 31 tis. osôb mesačne. Priemerné zvýšenie sumy minimálneho dôchodku sa v roku 2023 predpokladá na úrovni 35,7 eura. Zvýšenie výdavkov na minimálny dôchodkov sa predpokladá v roku 2023 na úrovni približne 12,3 mil. eur a v rokoch 2024 až 2026 na úrovni približne 20 mil. eur ročne - za predpokladu, že dôchodkové dávky sa v roku 2024 zvýšia o 11,6 %. Priemerný mesačný počet poberateľov minimálneho dôchodku odhadujeme v rokoch 2024 až 2026 na úrovni približne 84 až 87 tis. poberateľov.

**A.4. Alternatívne riešenia**

*bezpredmetné*

**A.5. Stanovisko gestorov**

*bezpredmetné*